**FIȘA MĂSURII**

**Denumirea măsurii –** Promovarea caracterului multietnic al teritoriului GAL Banat-Vest

**CODUL Măsurii - M6.4/6B**

**Tipul măsurii:** **INVESTIȚII**

 **SERVICII**

 **SPRIJIN FORFETAR**

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

**1.1. Justificarea și corelarea alegerii măsurii cu analiza SWOT.**

Înțelegerea diversității etnice, sociale, lingvistice sau culturale este esențială în conturarea propriei identități, acceptarea altor culturi și o bună comunicare într-un teritoriu multicultural și multietnic.

Analiza diagnostic şi analiza SWOT, la nivelul teritoriului GAL Banat-Vest au evidențiat faptul că, fiind situat la granița cu Serbia și foarte aproape de granița cu Ungaria, întreg teritoriul se caracterizează prin multiculturalitate și multietnicitate. În zonă trăiesc în prezent comunități importante de maghiari, sârbi, croați, romi. Din păcate, etnia care a contribuit cel mai mult la specificitatea teritoriului este etnia germană, șvabii sunt cei mai puțini însă, întregul teritoriu păstrează și acum dovezi ale influenței acestora în dezvoltarea lui. În Jimbolia se împlinesc anul acesta 250 de ani de la colonizarea orașului cu etnici șvabi, o sărbătoare extrem de importantă care va aduce în oraș, și în teritoriu implicit, un număr important de șvabi emigrați în Germania.

Așa cum reiese din cele 2 analize, cu excepția apei geotermale și a câtorva lacuri antropice, provenite din exploatarea argilei de către marile fabrici de cărămidă existente în trecut, resurse care din păcate nu sunt exploatate la adevărata lor valoare, teritoriul nu are frumuseți naturale demne pentru dezvoltarea turismului de agrement sau recreere, singurul aspect care ar putea influența creșterea economiilor locale prin atragerea de turiști sunt tocmai aceste influențe ale etniilor care au populat de-alungul timpului zona.

Măsura își propune să pună în valoare specificul etniilor conviețuitoare și să reînvie tradițiile și obiceiurile acestora pentru a atrage turiști în teritoriu și pentru a promova incluziunea socială.

Folosirea şi păstrarea limbii/limbilor minoritare, păstrarea/dezvoltarea culturii scrise şi a mass-media etnice, conservarea patrimoniului material (colecţii muzeale şi etnografice), păstrarea patrimoniul imaterial (artele spectacolului, meşteşuguri tradiţionale, tezaure umane vii, sărbători, festivaluri) sunt importante elemente prin care se poate realiza incluziunea socială a romilor.

Atât politicile culturale per ansamblul populaţiei, cât şi elementele specifice pentru minorităţile etnice, se bazează pe participarea populaţiei la activităţile culturale, aspirația către egalitatea accesului la cultură şi înţelegerea faptului că sectorul cultural poate avea efecte economice şi sociale benefice atunci când programele sunt de succes.

**1.2. Obiective de dezvoltare rurală** cfReg. (UE) 1305/2013, art. 4, lit c):

Obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă.

**1.3. Obiective specifice ale măsurii:**

1. Asigurarea cadrului de manifestare a tradițiilor și elementelor specifice minorităților etnice, inclusiv a etniei rome;

2. Promovarea unei mai bune înţelegeri a diversităţii culturale şi consolidarea dialogului intercultural, inclusiv prin consolidarea culturii minorităţilor;

3. Promovarea inter-culturalității;

4. Creșterea conștientizării față de existența fenomenului de discriminare etnică și necesitatea combaterii lui;

5. Creşterea gradului de conştientizare a populaţiei cu privire la diversitatea culturală şi determinarea unei mai bune înţelegeri a diversităţii culturale, inclusiv a culturii minorităţilor;

6. Reducerea numărului de persoane aflate în risc de excluziune socială din comunitățile noastre.

**1.4. Măsura contribuie la prioritatea P6:** Promovarea incluziunii sociale, a reducerii sărăciei și a dezvoltării economice în zonele rurale,prevăzută la art.5, Reg.(UE) nr.1305/2013

**1.5. Măsura corespunde obiectivelor art. 20, din Reg.(UE) nr.1305/2013,** alin. (1) lit. d

Servicii de bază și reînnoirea satelor în zonele rurale

(1) În cadrul acestei măsuri se acordă sprijin în special pentru:

d) investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente.

**1.6.Măsura contribuie la Domeniul de Intervenție 6B** Încurajarea dezvoltării locale în zonele rurale**,** prevăzut la art. 5, Reg. (UE) 1305/2013).

**1.7. Măsura contribuie la următoarele obiectivele transversale** ale Reg.(UE) 1305/2013:

**Mediu şi climă.** În vederea încurajării dezvoltării durabile, în cazul în care prin proiect beneficiarul îşi propune să realizeze materiale de promovare (flyere, pliante, etc), acestea vor fi realizate din hârtie și vor conţine un mesaj cu privire la protecţia mediului şi schimbările climatice.

**Inovare.** Incluziunea populaţiei locale de etnie romă și a altor minorități etnice de la nivelul teritoriului GAL Banat-Vest prin valorificarea tradițiilor și a culturii determină caracterul inovator al măsurii.

**1.8. Complementaritatea cu alte măsuri din SDL:**

Măsura este complementară cu măsurile M2/2B, M6.1/6A, M6.2/6A, M6.4/6B, M6.5/6B.

**1.9. Sinergia cu alte măsuri din SDL:**

Măsura se află în relație de sinergie cu măsurile M6.1/6A, M6.2/6A, M 6.3/6B, M6.5/6B.

**2. Valoarea adăugată a măsurii** rezultă din:

**- impactul generat de proiectele** finanţate prin această măsură la nivelul teritoriului GAL Banat-Vest care acoperă o bună parte din problemele identificate în procesul de consultare a actorilor locali şi anume:

* moștenirea rurală este nevalorificată;
* pierderea tradițiilor diferitelor etnii, mare parte din aceștia nemaiorganizând manifestările anuale organizate de generațiile anterioare;
* riscul de excluziune socială și segregare a comunităților multietnice.
* **caracterul inovativ**, ca element principal al abordării LEADER, al proiectelor finanţate prin această măsură constă în incluziunea culturală a cetățenilor români aparținând diferitelor minorități, inclusiv minoritatea romă la nivelul teritoriului GAL Banat-Vest, prin susținerea proiectelor menite să ajute comunitatea **să integreze** în activitatea culturală a teritoriului cultura minorității respective;
* **păstrarea identității minorităților etnice**, aspect strâns legat de păstrarea portului și a tradițiilor prin organizarea/participarea la festivaluri/concursuri/spectacole la nivel de teritoriu.

Ca factor al dezvoltării economice, păstrarea identității culturale, determină: creșterea calității vieții și atragerea de investiții (mulți cetățeni svabi stabiliți în Germania se întorc pentru a investi sau a cumpăra proprietăți în teritoriu), dezvoltarea activităților turistice, și dezvoltarea industriilor culturale.

Plus-valoarea va fi reprezentată de conștientizarea la nivel de teritoriu a frumuseții culturii minorităților etnice – maghiari, germani, sârbi, croați, romi și acceptarea acestora ca actori culturali cu influență în teritoriu.

1. **Trimiteri la alte acte legislative**

**Legislație UE:** Regulamentul UE 1303/2013; Regulamentul UE 1305/2013; Regulamentul UE 807/2014; Regulamentul UE 1407/2013.

**Legislație națională:** Directiva Consiliului Uniunii Europene nr. 2000/43/CE din 29 iunie 2000; Directiva Consiliului Uniunii Europene nr. 2000/78/CE din 27 noiembrie 2000; Legea nr. 30/1994; Legea nr. 33/1995; Legea nr. 76/2002; Legea nr. 116/2002; Ordonanţa Guvernului nr. 137/2000; Hotărârea Guvernului nr. 1149/2002; Hotărârea Guvernului nr. 1071/2013; Ordinul ministrului educaţiei, cercetării şi tineretului nr. 1540/2007.

**4. Beneficiari direcți/indirecți (grup țintă)**

**Beneficiari direcți:** ONG-uri definite conform legislației în vigoare,Comune/oraș care au sediul social/punctul de lucru în comunitățile în care s-au accesat una dintre măsurile: M2/2B, M6.1/6A, M6.2/6A, M6.4/6B, M6.5/6B, GAL-ul în situația în care nici un alt solicitant nu își manifestă interesul, sub rezerva aplicării măsurilor de evitare a conflictului de interese.

**Beneficiari indirecți:** UAT-ul/urile pe raza căruia/cărora vor avea loc acțiunile proiectului;

persoane aparținând minorităților etnice: maghiari, sârbi, croați, germani și romi, etc. comunitatea din care provine grupul minoritar;

**5. Tipul de sprijin** stabilit în conformitate cu prevederile art. 67 al Reg. (UE) 1303/2013:

* rambursarea costurilor eligibile suportate și plătite efectiv ;
* plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

**6.Tipuri de acțiuni eligibile și neeligibile**

# Acţiuni eligibile

* Dotări specifice în vederea organizării/participării la festivaluri/concursuri/spectacole pe diverse teme la nivel local, județean, regional, național, etc.
* Achiziționarea de costume tradiționale, instrumente muzicale, scenă, instalații de sonorizare și lumini, corturi de evenimente (inclusiv dotarea acestora);

# 

* Achiziționarea sau producerea și distribuirea de materiale informative și de promovare.

**Acțiuni neeligibile:**

* investitii in infrastructura de orice fel, inclusiv sociala (hard);cheltuielile cu achiziţionarea de bunuri și echipamente ”second hand”;
* cheltuieli efectuate înainte de semnarea contractului de finanțare a proiectului cu excepţia: costurilor generale definite la art 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare;
* cheltuieli cu achiziția mijloacelor de transport pentru uz personal şi pentru transport persoane;
* cheltuieli cu investițiile ce fac obiectul dublei finanțări care vizează aceleași costuri eligibile;
* cheltuieli în conformitate cu art. 69, alin (3) din R (UE) nr. 1303/2013 și anume:
* achiziţionarea de terenuri construite și neconstruite;
* taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

**7. Condiții de eligibilitate:**

* solicitantul trebuie să se încadreze în categoria beneficiarilor eligibili;
* solicitantul trebuie să aibă sediul social/punct de lucru în teritoriul GAL;
* investiţia trebuie să se realizeze în teritoriul GAL;
* spațiul pentru care se solicită dotări trebuie să fie în proprietatea solicitantului sau a unuia dintre parteneri sau închiriat/contract de comodat/concesionat pe o perioadă minimă care să acopere inclusiv perioada de monitorizare a proiectului;
* solicitantul nu trebuie să se afle în insolvență sau incapacitate de plată;

**8. Criterii de selecție:**

* proiectul se adresează promovării tradițiilor și culturii a minim2 etnii din care 1 este etnia romă;
* dacă este depus de o altă entitate decât UAT-ul, proiectul se realizează în parteneriat cu o instituție publică;
* proiectul își propune organizarea a minim 1 acțiune de promovare a tradițiilor și culturilor minorităților în teritoriul GAL cu dotările achiziționate;
* solicitantul este un ONG care reprezintă interesele unei minorități etnice;
* proiecte implementate în comunitățile în care s-a accesat de către o entitate juridică privată sau publică legal constituită una dintre măsurile: M2/2B, M6.1/6A, M6.2/6A, M6.4/6B, M6.5/6B.

Criteriile de selecție vor fi detaliate suplimentar în Ghidul solicitantului și vor respecta prevederile art. 49 al Reg. (UE) nr. 1305/2013 ȋn ceea ce privește tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

**9. Sume (aplicabile) și rata sprijinului:**

Valoarea nerambursabilă a unui proiect va fi stabilită în documentele de accesare.

Rata sprijinului este de **100%.**

**10. Indicatori de monitorizare:**

Cheltuiala publică totală din fonduri FEADR: 20.805,97 Euro

Cheltuiala publică totală din fonduri EURI: 74.767,93 Euro

|  |  |  |
| --- | --- | --- |
| **Domenii de**  **intervenție** | **Indicator de monitorizare** | **Valoare** |
| 6B | Populație netă care beneficiază de servicii/infrastructuri îmbunătățite | 5.000 |
| **Indicatori locali** | |  |
| 1. Nr. de proiecte destinate promovării etniilor | | Minim 1 |
| 2. Nr. de proiecte în care sunt promovate tradițiile etniei rome | | Minim 1 |
| 3. Nr. de etnii implicate/proiect | | Minim 2 |
| 4. Nr. de acțiuni pentru promovarea caracterului multietnic al zonei | | Minim 1 |
| 5. Nr. de acțiuni în care este prezentă minoritatea romă | | Minim 1 |
| 6. Nr. de participanți romi/proiect | | Minim 10 |
| 7. Nr. de participanți de alte etnii/proiect | | Minim 10 |